„Подкрепа за достоен живот на лица в неравностойно положение”


От 01.10.2016 г. Община Кочериново стартира изпълнението на Проект № BG05M9OP001-2.002-0297 „Подкрепа за достоен живот на лица в неравностойно положение” по „Процедура за директно предоставяне на безвъзмездна финансова помощ – № BG05M9OP001-2.002 „Независим живот”,  Приоритетна ос 2 „Намаляване на бедността и насърчаване на социалното включване”.
Финансирането на проекта ще бъде осъществено по Оперативна програма „Развитие на човешките ресурси” 2014 – 2020 г. на стойност 499 777,91 лв. /100% безвъзмездна финансова помощ/. Продължителността на проекта е – 22 месеца, считано от 01.10.2016 г.
	[image: image2.jpg]



	Общата му цел е подобряване качеството на живот и достъпа до интегрирани междусекторни услуги на хора с увреждания и възрастни над 65 г. в Община Кочериново. За постигането на тази цел планираме създаване и оборудване на Център за социални услуги за хора, които имат нужда от помощ и подкрепа поради невъзможност или ограничения за самостоятелно справяне, а от друга страна ще бъдат създадени и нови работни места. За разширяване на обема, многообразието и целенасочеността на предоставяните услуги, ще бъде изграден мултидисциплинарен екип от специалисти – социален работник, психолог и кинезитерапевт.




В Центъра хората с увреждания ще ползват социални, административни и медицински услуги. В Центъра за социални услуги ще бъдат назначени също така медицинска сестра и шофьор. Медицинската сестра ще осигурява достъп до здравни грижи - придружаване до личен лекар или лекар специалист; съдействие за извършване на изследвания на потребителите и други; Консултиране и съветване относно здравословното състояние на потребителите, за хигиена и хранене. Съвместно с екипа за организация и управление на проекта ще се извършват социални оценки на потребностите на кандидат-потребителите на услугите. Психологическата подкрепа се възлага на психолога - член на мултидисциплинарния екип, а социалната рехабилитация и интеграция на социален работник.

Включените в проекта потребители ще ползват мотивационна и психологическа подкрепа от квалифициран специалист. Подкрепа на децата с увреждания и на техните родители ще оказва квалифициран психолог. Ще бъде извършена индивидуална оценка на потребностите на всеки потребител на Центъра с цел да се гарантира, че всеки потребител ще получи услугата или комплексът от услуги, от които има нужда.
В рамките на проекта ще бъде закупен специализиран транспорт за хора с увреждания – микробус с платформа за инвалидни колички, с което ще улесним достъпа до интегрирани услуги за хората с увреждания и хората с невъзможност за самообслужване не само от град Кочериново, но и от околните села.

По проекта ще бъдат назначени 42 лица, които почасово ще се грижат за 82 лица с увреждания и лица над 65 години, които не могат да се обслужват сами. За повишаване качеството на предоставяните услуги ще се проведат 3 обучения и 3 супервизии на персонала, предоставящ услугите. За изпълнението на проекта Община  Кочериново ще работи в партньорство със Сдружение  с нестопанска цел „Иновация”, гр. Симитли, обл.Благоевград. 
Проект № BG05M9OP001-2.002-0297 „Подкрепа за достоен живот на лица в неравностойно положение”,се изпълнява с  финансовата подкрепа на Оперативна програма „Развитие на човешките ресурси”,съфинансирана от Европейския социален фонд на Европейския съюз


